המלכה מרגו

המלכה מרגו (בצרפתית: La Reine Margot) הוא רומן היסטורי סביב דמותה של מרגריט דה ולואה, נסיכת צרפת ובעלה הנודע, אנרי הרביעי, מלך צרפת, שכתב אלכסנדר דיומא האב ויצא לאור בשנת 1845. הספר פורסם תחילה בהמשכים בכתב העת La Presse החל מ-25 בדצמבר 1844 ועד 5 באפריל 1845. ב-1847 המחיז דיומא את הספר למחזה שהוצג באותה שנה.

"המלכה מרגו", רומן עב כרס, שפורסם בשני כרכים, הוא חלק מטרילוגיה, שכוללת גם את "הגברת דה מונסורו" ו"הארבעים וחמישה". בכתיבת הספרים דיומא שיתף פעולה עם אוגוסט מקה.

עלילת הספר מתחילה עם הנישואים בין הנסיכה מרגו, אחות המלך הצרפתי ובין מלך נאווארה, מי שעתיד להיות מלך צרפת. הנישואים נעשו כמעשה מדיני, שאמור לאחד בין הקתולים ובין הפרוטסטנטים. מאחורי המצג הזה הייתה מזימה להביא לפריז את ראשי הפרוטסטנטים לחתונת ראש המחנה שלהם ולנצל זאת לרציחתם בטבח ליל ברתולומאוס הקדוש. מלך נאווארה, שניצל הודות לרעייתו הטריה, בורח מפריז, מקים צבא ולאחר שנות מלחמה ארוכות שב כמנצח. מרגו מבלה עם מאהביה.

עיבודים קולנועיים 
 1910 המלכה מרגו (La Reine Margot) בבימוי Camille de Morlhon
 1914 המלכה מרגו (La Reine Margot) בבימוי Henri Desfontaines
 1954 המלכה מרגו (La Reine Margot) בבימוי Jean Dréville
 1994 המלכה מרגו (La Reine Margot) בבימוי פטריס שרו. זכה ב-5 פרסי סזאר ובפרס חבר השופטים של פסטיבל קאן
 1996 סדרת טלוויזיה בבימויו של אלכסנדר מורטוב

קישורים חיצוניים 

 המלכה מארגו ומאהביה חסרי המזל

הערות שוליים

ספרי אלכסנדר דיומא האב
רומנים היסטוריים
ספרי צבא ומלחמה
ספרי הרפתקאות ומסעות
ספרי 1845
אנרי הרביעי, מלך צרפת
ספרים שעובדו לבמה
ספרים שעובדו לסרטים
ספרים שפורסמו תחילה כסיפור בהמשכים